32 
skellig Tykkelse. De benyttes til Boring af Hullerne i 
Underlaget, paa hvilket Fuglene skal anbringes, hvad 
enten dette er en Gren eller en Træplade, ligeledes 
naar en Gren skal anbringes paa et Fodstykke. Flad- 
bor og Drilbor anvendes, naar man ved Boringen er 
udsat for at flække Materialet, da disse Bor, anvendte 
paa rette Maade, ikke kan spalte det. 
Haandfilklo. Man anvender en almindelig, ikke for 
stor, samt en lille, fin Urmagerfilklo, hvis Skaft danner 
et Rør, hvorigennem Traaden kan føres og derefter fast- 
klemmes. Filkloen bruges dels under Tilfilingen af de 
nødvendige Jerntraade, og dels naar disse skal føres 
gennem Benene og den kunstige Hals og Krop. 
Hulbor. Disse benyttes, naar Hjernen skal udtages 
af Hjernekassen; man bør have to eller tre Finheder 
til større eller mindre Fugle. 
Syle. Man bruger forskellige Sorter og Finheder. 
Man bør have en lang Sadelmagersyl, som benyttes, 
naar Jerntraaden skal føres gennem Benene, idet Sylen 
først bores gennem Fuglens ofte haarde Hud under 
Foden, op langs Tarsens Bagside og gennem Hæle- 
leddet. Fine Syle, som anvendes til Ordning af Fjerene 
og under Behandlingen af Øjeegnen paa den udstoppede 
Fugl, fremstilles bedst ved at anbringe Stoppenaale i 
Hækleskafter. 
Naale. Der anvendes forskellige Finheder af Sy- 
naale, Stoppenaale og Knappenaale. Knappenaalene, 
som alle bør være af Insektnaaletypen, d. v. s. lange i 
Forhold til Tykkelsen, bruges, naar Vingerne paa mindre 
Fugle skal fæstes til den kunstige Krop; til større 
laver man selv Naale ved at tilspidse Jerntraadsstykker 
af passende Længde. 
